b'\n_START_ARTICLE_\nJonas Kilmork Vem\xc3\xb8y\n_START_SECTION_\nBakgrunn\n_START_PARAGRAPH_\nJonas Kilmork Vem\xc3\xb8y ble f\xc3\xb8dt i Oslo og vokste opp i Larvik i Vestfold. Han begynte \xc3\xa5 spille trompet i en alder av \xc3\xa5tte \xc3\xa5r og har bakgrunn fra skolekorps og kulturskole. I ungdoms\xc3\xa5rene var han med i Ten sing-milj\xc3\xb8et i Larvik, Larvik ungdomsstorband,  T\xc3\xb8nsberg ungdomsstorband og etterhvert Sandefjord storband. I 2004 ble han med i det eksperimentelle jazz/rock-bandet Blokk 5 med blant andre Jo Berger Myhre og var sv\xc3\xa6rt aktiv i musikkmilj\xc3\xb8et i Vestfold. _NEWLINE_Han har v\xc3\xa6rt med i en rekke prosjekter og band, blant annet i rockebandet Lama (norsk band) med blant andre Nils Martin Larsen. Vem\xc3\xb8y er en del av det internasjonalt anerkjente bandet Pixel (band), med Ellen Andrea Wang (bass og vokal), Jon Audun Baar (trommer og vokal) og Harald Lassen (sax og vokal). Han har siden 2014 samarbeidet med artisten Helene B\xc3\xb8ksle og i 2016 ble han en del av bandet til bergensartisten, Marthe Wang._NEWLINE_Han har spilt p\xc3\xa5 norske og internasjonale jazzfestivaler som Moldejazz, Kongsberg jazzfestival, Oslo jazzfestival, Stockholm Jazz Festival, \xc3\x85rhus jazzfestival, Ume\xc3\xa5 jazzfestival, Apriljazz, London Jazz Festival, Edinburgh Jazz Festival, Islay Jazz Festival, 12! Points, North Sea Jazz Festival, Jazz Baltica, i tillegg til andre festivaler som Tr\xc3\xa6nafestivalen, \xc3\x98yafestivalen og Slottsfjellfestivalen. Han har ogs\xc3\xa5 turnert og spilt i bl.a. Tyskland, Nederland, Belgia, Frankrike, Tsjekkia, Danmark, Sverige, England, Skottland, Irland, Etiopia, Kenya, Tanzania, Mosambik og S\xc3\xb8r-Afrika. _NEWLINE_Han medvirker ofte p\xc3\xa5 Jakobsmesser i Kulturkirken Jakob i Oslo._NEWLINE_Vem\xc3\xb8y har siden 2011 v\xc3\xa6rt ansatt som trompetdidaktikkl\xc3\xa6rer ved Norges musikkh\xc3\xb8gskole.'